
Psihologija organizacijskog ponašanja
(6 ESPB)
Osnovne akademske studije 

Jesen- zima, 2022/2023.

Filozofski fakultet u Novom Sadu

Odsek za psihologiju 

Katedra za industrijsku/organizacijsku psihologiju

Nedeljni fond časova: 

  5 časova (3+2) 
Vreme za predavanja:                        Sreda 10:30 - 12:45
Prostorija:  


              Filozofski fakultet:  101 
Vreme za vežbe: 


  Sreda 13:30 - 15:00 (A) i Sreda 15:00-16.30 (B)
Prostorija:  


              Filozofski fakultet:  208 (A) i 123 (B)
Profesor:   
Nebojša Majstorović, PhD 

Kabinet: 145
             





Telefon: 021/458-948 lokal 123






E-mail: majstorovicn@ff.uns.ac.rs 
Demonstrator:        Nina Filipović

        Kabinet: 145




                       Telefon: 021/458-948 lokal 123
             




E-mail: ninafilipovic.ffuns@gmail.com
Vreme konsultacija: 
Profesor Majstorović: utorak 14:30 - 15:30 i sreda 13:00 - 14:00 
         Nina Filipović (demonstrator): utorak 14:15 - 15:15 i sreda 18:00 - 19:00 (online)
Literatura (odabrana poglavlja):


1. Robbins, S. P., & Judge, T. A. (2013). Organizational behavior, 15th Eden. Pearson.
2. Johns, G, & Saks, A.M. (2008). Organizational Behavior. Pearson Prentice Hall. Toronto.
3. Kreitner, R., Kinicki, A. & Buelens, M. (1999). Organizational Behaviour. McGraw-Hill, London.

4. Robbins, S. (1996). Bitni elementi organizacijskog ponašanja (prevod). MATE d.o.o., Zagreb.
5. Vecchio, R. P. (1995). Organizational Behavior. The Dryden Press, London.
6. Istraživački članci objavljeni u naučnim časopisima (Engleski jezik).


Cilj kursa: Upoznati studente sa najsavremenijim znanjima i istraživanjima iz oblasti organizacijskog ponašanja kako bi se osposobili za psihološku analizu faktora koji deluju na efikasnost i blagostanje uposlenika, radne grupe i organizacije u celini.
 Način rada:

Interaktivna nastava, audio-vizuelne prezentacije, grupni rad.
Obaveze studenata:
Prisustvo i aktivno učešće u nastavi, grupni seminarski rad.
Struktura ocene:

· pismeni ispit (50 bodova, minimum 1 bod preko polovine od ukupnog broja sirovih bodova na testu); grupni seminarski rad (40 bodova, minimum 26 od 50 sirovih bodova); prisustvo i aktivnost u nastavi  (aktivnost u nastavi se takođe nagrađuju bodovima, 10 bodova).

Detalji o evaluaciji grupnog seminarskog rada:
Seminarski rad pišete zajedno sa još maksimalno četiri studenta, a temu birate na vežbama. U Vašem seminarskom radu biće vrednovano sledeće:

· preglednost, sažetost i iscrpnost u prezentovanju znanja datog u izvorima, 

· Vaši komentari o upotrebnoj vrednosti znanja izvan konstatacija autora izvora,

· Vaš originalni i razrađeni primeri praktične situacije u kojoj bi primena tih znanja bila od koristi u našem okruženju, 

· jasnost u izražavanju Vaših vlastitih ideja (u komentarima ili u primerima),

· obogaćivanje prikaza sa materijalima na koje ukazuju reference u izvorima,

· korektno citiranje iskaza i literature, 

· zaključak (dajte svojim rečima) i  

· pravopisna i gramatička ispravnost teksta. 

Prikaz bi trebalo da sadrži od 10 000 do 17 000 karaktera sa razmakom, da bude u obliku teksta sa duplim proredom sa fontom Times New Roman pt 12 i standardnim marginama (kao u ovom tekstu). Krajnji rok za predaju seminarskog rada (samo u elektronskoj formi) je 23. 12. 2022. Rad šaljete na e-mail koleginice Filipović. Kašnjenja u predaji prikaza će biti kažnjavana sa po 1 bod po danu. U slučaju da kasnite 20 ili više dana morate tražiti saglasnost za novu temu koje ćete raditi individualno. Prva strana seminarskog rada je data na kraju ovog uputstva. Ukoliko imate grafičke modele i tabele prikažite ih u Prilogu na kraju teksta.
VAŽNO!: Plagijati će se veoma strogo kažnjavati! Svako kopiranje prethodnih seminarskih radova (a  svi se nalaze u našoj arhivi), prepisivanje, direktno prevođenje poglavlja iz članaka, preuzimanje tekstova sa Interneta i slično će se kažnjavati oduzimanjem svih 40 bodova. Takođe, naša obaveza je da o tome odmah izvestimo šefa Odseka za psihologiju koji će zatim informisati i prodekana za nastavu Filozofskog fakulteta. Fakultet raspolaže kompjuterskim programom kojim se može utvrditi svaki nivo plagijarizma. Ako niste sigurni da li je to što činite plagijarizam ili ne, slobodno nam se obratite pre nego što predate rad. U nadi da su ovakva upozorenja potpuno izlišna, želimo Vam uspeh i zadovoljstvo u radu.
Raspored predavanja za kurs Psihologija organizacijskog ponašanja

za zimski semestar 2022/2023.:
	Datum


	Tema
	Izvor

	5. oktobar
	Predstavljanje oblasti i silabusa kursa 
	Beleške
(Youtube prezentacija)

	12. oktobar
	Pojam i razvoj psihologije organizacijskog ponašanja (OP) 
	Beleške 
(Youtube prezentacija)

	19. oktobar
	Percepcija i osobine ličnosti kao individualne determinante OP-a 
(izbor teme seminarskog rada) 
	Beleške, Vecchio, str. 85-99


	26. oktobar
	Vrednosti, stavovi i emocije kao determinante OP-a
	Beleške,

Vecchio, str.113-124


	2. novembar
	Moć, politike i uticaji u organizaciji
	Beleške, Robbins/Judge,  str. 445 – 469.

	9. novembar


	Vođstvo
	Beleške,

Robbins/Judge, str. 402 – 431.

	16. novembar
	Sistem odlučivanja u organizaciji
	Beleške, Kreitner, str. 339-358.

	23. novembar
	Konflikti u organizaciji i njihovo razrešavanje
	Beleške, Robbins/Judge, 479 – 503.

	7. decembar
	Upravljanje organizacijskim promenama i razvojem
	Beleške, Vecchio, str. 648 – 678.

	14. decembar
	Komunikacije u organizaciji
	Beleške, Vecchio, str. 537-557.

	21. decembar
	Organizacijski procesi kao determinante OP-a: struktura i dizajn organizacije i  organizacijska kultura
	Beleške, Robbins/Judge, str.513-538. Kreitner, str. 56-85.


Napomena: Najavljene teme i termini mogu biti promenjeni prema proceni nastavnika.

Datum: 

Tema seminarskog rada ovde
(KURS: PSIHOLOGIJA ORGANIZACIJSKOG PONAŠANJA)

                                                MENTOR
                                                                                                 Prof. dr Nebojša Majstorović
� Napomena: Najmanje jedan primerak ovih knjiga je dostupan u seminarskoj biblioteci Odseka za psihologiju (osim knjige pod rednim brojem 1).








